title: Kommissionens gennemførelsesforordning (EU) 2020/708 af 19. maj 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Brousse du Rove« (BOB))

text:
                  28.5.2020

                  DA

                  Den Europæiske Unions Tidende

                  L 166/1

         KOMMISSIONENS GENNEMFØRELSESFORORDNING (EU) 2020/708
         af 19. maj 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Brousse du Rove« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Frankrigs ansøgning om registrering af betegnelsen »Brousse du Rove« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Brousse du Rove« registreres —

               VEDTAGET DENNE FORORDNING:

            Artikel 1
            Betegnelsen »Brousse du Rove« (BOB) registreres.
            Betegnelsen i stk. 1 henviser til et produkt i kategori 1.3. Oste i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. maj 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 26 af 27.1.2020, s. 8.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2020/709 af 20. maj 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Jambon de Bayonne« (BGB))

text:
                  28.5.2020

                  DA

                  Den Europæiske Unions Tidende

                  L 166/2

         KOMMISSIONENS GENNEMFØRELSESFORORDNING (EU) 2020/709
         af 20. maj 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Jambon de Bayonne« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Jambon de Bayonne«, der er registreret ved Kommissionens forordning (EF) nr. 2139/98 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Jambon de Bayonne« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. maj 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 2139/98 af 6. oktober 1998 om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EFT L 270 af 7.10.1998, s. 7).

            (3)  EUT C 18 af 20.1.2020, s. 39.


title: Kommissionens gennemførelsesforordning (EU) 2020/712 af 25. maj 2020 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

text:
                  29.5.2020

                  DA

                  Den Europæiske Unions Tidende

                  L 167/1

         KOMMISSIONENS GENNEMFØRELSESFORORDNING (EU) 2020/712
         af 25. maj 2020
         om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra e), og
         ud fra følgende betragtninger:

                     (1)

                     Ved forordning (EØF) nr. 2658/87 blev der fastlagt en varenomenklatur (i det følgende benævnt »KN«), der er gengivet i bilag I til samme forordning.

                     (2)

                     KN-underposition 2403 99 10 omfatter »skrå og snus«, som er røgfrie tobaksvarer.

                     (3)

                     Rådets forordning (EØF) nr. 950/68 (2), der fastsatte den fælles toldtarif, som gik forud for KN, blev vedtaget på fire sprog: tysk, fransk, italiensk og nederlandsk. På disse sprog betegnes de varer, der er nævnt i pos. 2403 99 10, som »Kautabak und Schnupftabak« på tysk, som »tabac à mâcher et tabac à priser« på fransk, som »tabacco da masticare e tabacco da fiuto« på italiensk og »pruimtabak en snuif« på nederlandsk.

                     (4)

                     I den engelske udgave af den fælles toldtarif, der stammer fra 1973 og dermed forelå efter den tyske, franske, italienske og nederlandske sprogversion, benævnes de varer, der er nævnt i pos. 2403 99 10, »chewing tobacco and snuff«.

                     (5)

                     På engelsk forstås ved »snuff«, når det anvendes om tobaksvarer, et præparat af pulveriseret tobak bestemt til at skulle indhaleres gennem næseborene, tygges eller anbringes mellem gummer og kind. Den engelske udgave af KN og visse andre sprogudgaver har således skabt forvirring om, hvorvidt ordet »snus« bør begrænses til varer, der kan indtages gennem næsen, eller om præparater af pulveriseret tobak, der kan anbringes mellem gumme og kind, også er omfattet.

                     (6)

                     Alle sprogudgaver af EU-retsakter er autentiske, men senere sprogudgaver må ikke udvide eller begrænse anvendelsesområdet for de EU-retsakter, der forelå før de sprogudgaver, som først forelå på et senere tidspunkt.

                     (7)

                     Det fremgår tydeligt af den tyske, den franske, den italienske og den nederlandske udgave, at lovgivers hensigt var at begrænse de varer, der er omhandlet i underposition 2403 99 10 i KN, til skrå og tobaksvarer, der kan indtages gennem næsen. For at sikre en ensartet fortolkning af KN i hele Unionen og dermed sikre retssikkerheden bør ordlyden af underposition 2403 99 10 derfor ændres for at præcisere, at betydningen af udtrykket »snus« bør begrænses til tobak, der indtages nasalt.

                     (8)

                     Forordning (EØF) nr. 2658/87 bør derfor ændres.

                     (9)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1

                        Rækken for KN-kode »2403 99 10«, kapitel 24 i del II i den kombinerede nomenklatur, som findes i bilag I til forordning (EØF) nr. 2658/87, affattes således:

                                       »2403 99 10

                                       — Skrå og snus (snus til nasalt brug)

                                       41,6

                                       —«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. maj 2020.

                  På Kommissionens vegne

                  For formanden

               Philip KERMODE

                  Generaldirektør

                  Generaldirektoratet for Beskatning ogToldunion

            (1)  EFT L 256 af 7.9.1987, s. 1.

            (2)  Rådets forordning (EØF) nr. 950/68 af 28. juni 1968 om den fælles toldtarif (EFT L 172 af 22.7.1968, s. 1).


title: Kommissionens gennemførelsesforordning (EU) 2020/713 af 27. maj 2020 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  29.5.2020

                  DA

                  Den Europæiske Unions Tidende

                  L 167/3

         KOMMISSIONENS GENNEMFØRELSESFORORDNING (EU) 2020/713
         af 27. maj 2020
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. maj 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse  (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 134,8

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 213,7
                                 192,9
                                 260,7
                                 219,0

                                 26
                                 34
                                 12
                                 24

                                 AR
                                 BR
                                 CL
                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 207,7

                                 24

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2020/714 af 28. maj 2020 om ændring af gennemførelsesforordning (EU) 2020/466 for så vidt angår anvendelsen af elektronisk dokumentation til gennemførelsen af offentlig kontrol og andre officielle aktiviteter og anvendelsesperioden for midlertidige foranstaltninger (EØS-relevant tekst)

text:
                  29.5.2020

                  DA

                  Den Europæiske Unions Tidende

                  L 167/6

         KOMMISSIONENS GENNEMFØRELSESFORORDNING (EU) 2020/714
         af 28. maj 2020
         om ændring af gennemførelsesforordning (EU) 2020/466 for så vidt angår anvendelsen af elektronisk dokumentation til gennemførelsen af offentlig kontrol og andre officielle aktiviteter og anvendelsesperioden for midlertidige foranstaltninger
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 141, stk. 1, og
         ud fra følgende betragtninger:

                     (1)

                     Ved forordning (EU) 2017/625 er der fastsat regler for bl.a. medlemsstaternes kompetente myndigheders gennemførelse af offentlig kontrol og andre officielle aktiviteter. Ved forordningen tillægges Kommissionen også beføjelse til ved en gennemførelsesretsakt at vedtage hensigtsmæssige midlertidige foranstaltninger til begrænsning af risici for menneskers, dyrs og planters sundhed og dyrevelfærden, hvis den har dokumentation for en alvorlig forstyrrelse i en medlemsstats kontrolsystem.

                     (2)

                     For at tage højde for de særlige omstændigheder, der skyldes den aktuelle krise i forbindelse med coronavirussygdommen (covid-19), giver Kommissionens gennemførelsesforordning (EU) 2020/466 (2) medlemsstaterne mulighed for at anvende midlertidige foranstaltninger i forbindelse med offentlig kontrol og andre officielle aktiviteter. Nævnte gennemførelsesforordning giver mulighed for, at offentlig kontrol og andre officielle aktiviteter vedrørende officielle certifikater og officielle attester kan gennemføres i form af en elektronisk kopi af sådanne certifikater eller attester, på visse betingelser.

                     (3)

                     For at sikre velfungerende handel bør det præciseres, at offentlig kontrol og andre officielle aktiviteter kan gennemføres i form af en kopi af de originale certifikater eller attester, som er blevet leveret på elektronisk vis. Desuden bør det præciseres, at forpligtelsen til at fremlægge originalen af disse dokumenter så hurtigt som teknisk muligt ikke finder anvendelse, når den offentlige kontrol og andre officielle aktiviteter gennemføres på grundlag af elektroniske data, der er udarbejdet og indgivet i Traces-systemet (Trade Control and Expert System).

                     (4)

                     Nogle medlemsstater har meddelt Kommissionen og de øvrige medlemsstater, at de alvorlige forstyrrelser i deres kontrolsystemer i forbindelse med covid-19-krisen, og vanskelighederne ved at gennemføre offentlig kontrol og andre officielle aktiviteter vil vare ved efter den 1. juni 2020. For at adressere disse alvorlige forstyrrelser og sikre planlægningen og gennemførelsen af offentlig kontrol og andre officielle aktiviteter i forbindelse med covid-19-krisen bør anvendelsesperioden for gennemførelsesforordning (EU) 2020/466 forlænges indtil den 1. august 2020.

                     (5)

                     Gennemførelsesforordning (EU) 2020/466 bør derfor ændres.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I gennemførelsesforordning (EU) 2020/466 foretages følgende ændringer:

                        1)

                        Artikel 4 affattes således:

                           »Artikel 4

                              1.   Offentlig kontrol og andre officielle aktiviteter vedrørende officielle certifikater og officielle attester kan undtagelsesvis gennemføres:

                                          a)

                                          i form af en kopi af originalen af sådanne certifikater eller attester, der stilles til rådighed elektronisk, forudsat at den person, der er ansvarlig for at forelægge det officielle certifikat eller den officielle attest, forelægger den kompetente myndighed en erklæring om, at originalen af det officielle certifikat eller den officielle attest vil blive indgivet så hurtigt som teknisk muligt, eller

                                          b)

                                          i form af elektroniske data fra sådanne certifikater eller attester, hvis disse data er udarbejdet og indgivet af den kompetente myndighed i Traces-systemet.

                              2.   Ved gennemførelsen af den offentlige kontrol og de andre officielle aktiviteter, der er omhandlet i stk. 1, tager den kompetente myndighed hensyn til risikoen for, at de pågældende dyr og varer ikke er i overensstemmelse med reglerne, og til operatørens historik med hensyn til resultaterne af den offentlige kontrol, der er gennemført af dem og deres overholdelse af de regler, der er omhandlet i artikel 1, stk. 2, i forordning (EU) 2017/625.«

                        2)

                        Artikel 6, stk. 2, affattes således:

                                    »Den anvendes indtil den 1. august 2020.«

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 2. juni 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. maj 2020.

                  På Kommissionens vegne

               Ursula VON DER LEYEN

                  Formand

            (1)  EUT L 95 af 7.4.2017, s. 1.

            (2)  Kommissionens gennemførelsesforordning (EU) 2020/466 af 30. marts 2020 om midlertidige foranstaltninger til begrænsning af risici for menneskers, dyrs og planters sundhed og dyrevelfærden i forbindelse med visse alvorlige forstyrrelser i medlemsstaternes kontrolsystemer som følge af coronavirussygdommen (covid-19) (EUT L 98 af 31.3.2020, s. 30).